open-index/open-wikipedia-markdown huggingface dataset:
பூ யுவானூய்

**பூ யுவானூய்** (Fu Yuanhui) (பிறப்பு: 1996 சனவரி 7) இவர் ஓர் சீனாவைச் சேர்ந்தபெண் நீச்சல் போட்டி வீரரவார். இவர் பின்னால் நீந்துவதில் நிபுணத்துவம் பெற்றவர். இவர், 100 மீட்டர் பின்னால் நீந்தும் நீச்சலில் 2016 இரியோ ஒலிம்பிக்கில் வெண்கலப் பதக்கம் வென்றார். இவர் தனது ஆளுமைக்கும், மகிழ்ச்சிக்கும் பெயர் பெற்றவர்.

## ஆரம்ப கால வாழ்க்கை
1996 சனவரி 7, அன்று இவர் சீனாவின் செஜியாங்கில் உள்ள காங்சூவில், பூ சுன்செங், சென் யிங் ஆகியோருக்கு ஒரே மகளாகப் பிறந்தார். இவர் தனது ஐந்து 5 வயதில் நீச்சலைத் தொடங்கினார்.

## நீச்சல் தொழில்

### 2012 கோடை ஒலிம்பிக்
2012 இலண்டனில் நடந்த கோடைகால ஒலிம்பிக்கில், பெண்கள் 100 மீட்டர் நீச்சலில் போட்டியிட்டு, இறுதிப் போட்டியில் 8 வது இடத்தைப் பிடித்தார்.

### 2013 உலகப் போட்டி
பார்செலோனாவில் நடைபெற்ற 2013 உலகப் போட்டியில், இவர் 50 மீட்டர் நீச்சலில் இரண்டாவது இடத்தைப் பிடித்தார். உடன் நீந்திய வீராங்கனை ஜாவோ ஜிங்கிடம் 27.39 வினாடிகளில் தோற்றார்.

### 2014 ஆசிய விளையாட்டு
2014 தென் கொரியாவின் இஞ்சியோனில் நடந்த ஆசிய விளையாட்டுப் போட்டிகளில், இவர் 50 மீட்டர், 100 மீட்டர் நீச்சல் ஆகிய இரண்டிலும் தங்கப் பதக்கங்களை வென்றார்.

### 2015 உலகப் போட்டிகள்
thumb|4 × 100 மீ ரிலே வெற்றி விழாவில் (2015) பூ யுவானாய் (மேல் படி)
2015 ஆம் ஆண்டில் நடந்த உலக நீச்சல் போட்டியில் 50 மீட்டரை வென்ற இவர், 4x100 மீட்டரில் மெட்லியை வெல்ல சீனாவுக்கு உதவினார்.

### 2016 கோடை ஒலிம்பிக்
இரியோவில் நடந்த 2016 கோடைகால ஒலிம்பிக்கில், இவர் பிரபலமடைந்து நாடு முழுவதும் நீச்சல் சின்னமாக மாறினார்.

கனடிய நீச்சல் வீரர் *கைலி மாஸ்ஸு*டன் மூன்றாவது இடத்தைப் பிடித்து 100 மீட்டரில்  வெண்கலப் பதக்கம் வென்றார். இவர் 58.76 நேரத்தின் தேசிய சாதனையை நிகழ்த்தினார். ஒலிம்பிக் முழுவதும், இவரது மகிழ்ச்சியான நேர்காணல்களும்,  நடத்தையும் இவரை மிகவும் பிரபலமாக்கியது.

### 2016 ஆசிய நீச்சல் போட்டி
தோக்கியோவில் நடைபெற்ற 2016 ஆசிய நீச்சல் போட்டியில், இவர் முதல் முறையாக தங்கப் பதக்கங்களை வென்றார். இவர் 50 மீட்டரிலும், 100 மீட்டரிலும் இரண்டு தங்கப் பதக்கங்களையும், 4 × 100 மீ மெட்லி ரிலேவில் வெள்ளிப் பதக்கத்தையும் வென்றார். இவர் தனது வெய்போவில் தனது பதக்கங்களைக் காட்டியதில் மிகவும் மகிழ்ச்சியடைந்தார்.

## தனிப்பட்ட வாழ்க்கை
2016 முதல், இவர் சீனாவில் மிகவும் பிரபலமான விளையாட்டு வீரர்களில் ஒருவராக இருந்து வருகிறார். இவர் சில தொலைக்காட்சி பேச்சு நிகழ்ச்சிகள், தொண்டு நடவடிக்கைகள் போன்றவற்றில் பங்கேற்கிறார். சன் யாங், யே சிவென் போன்ற பல நீச்சல் வீரர்களுடனும் இவர் நட்புடன் இருக்கிறார். இவர் 2017 சிசிடிவி புத்தாண்டு காலாவின் விருந்தினராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
பெர்க்குசன் கல்லூரி

**பெர்க்குசன் கல்லுரி** (**Fergusson College** (**FC**) கலை மற்றும் அறிவியல் பாடப் பிரிவுகள் கொண்ட தன்னாட்சி பெற்ற பொதுக் கல்லூரியாகும். பிரித்தானிய இந்தியா ஆட்சியின் போது, 1885-இல் டெக்கான் கல்வி சபையால் இக்கல்லூரி பம்பாய் மாகாணத்தின் புனே நகரத்தில் நிறுவப்பட்டது. பெர்க்குசன் கல்லூரியை நிறுவியர்களில் இந்திய தேசிய காங்கிரசு தலைவர்களில் பால கங்காதர திலகர் மற்றும் கோபால கிருஷ்ண கோகலே மற்றும் பம்பாய் மாகாண ஆளுநர் சர் ஜேம்ஸ் பெர்க்குசன் ஆகியோர் முக்கியமானவர்கள். தன்னாட்சி பெற்ற இக்கல்லூரி, புனே பல்கலைக் கழகத்தின் உறுப்புக் கல்லூரியாகும்.

பெர்க்குசன் கல்லூரி கலை மற்றும் அறிவியல் பாடப்பிரிவுகள் கொண்ட தன்னாட்சி பெற்ற பொதுக் கல்லூரியாகும்.  பேராசிரியர் வாகன் சிவராம் ஆப்தே இக்கல்லூரியில் முதல் முதல்வர் ஆவார். பம்பாய் மாகாணத்தின் ஆளுநராக இருந்த சர் ஜேம்ஸ் பெர்குசன் ரூபாய் 1,200 நன்கொடை  வழகியதால், இக்கல்லூரிக்கு அவரது பெயர் சூட்டப்பட்டது.

இக்கல்லூரி இரண்டு பிரிவுகள் கொண்டது:
# இளையோர் பிரிவு: இது இரண்டாண்டு படிப்பாகும்.  உயர்நிலைப் பள்ளியிலிருந்து கல்லூரியின் கலை மற்றும் அறிவியல் படிப்புகளில் சேரும் மாணவர்கள் மேனிலைப் பள்ளித்தேர்வில் தேர்ச்சி பெற்று சான்றிதழ் பெற வேண்டும்.

# கல்லூரிப் பிரிவு:  இளையோர் பிரிவில் தேர்ச்சி பெற்ற மாணவர்கள், 29 பாடப்பிரிவுகளில் இளங்கலை மற்றும் அறிவியல் பட்டப் படிப்புகளில் சேரலாம். மேலும் முதுகலை பட்டப்படிப்பில் 16 பாடப்பிரிவுகள் உள்ளது.  இக்கல்லூரி ஆய்வுப் படிப்பில் முனைவர் பட்டங்களை வழங்குவதுடன் தொழிற்கல்வி திட்டங்களையும் கொண்டுள்ளது.

## கல்லூரி வளாகம்
இந்திய விடுதலையின் போது இக்கல்லூரி 65 ஏக்கர் பரப்பளவு கொண்டது. பின்னர் இக்கல்லூரியின் வளாகத்தை ஒட்டிய குன்றுப் பகுதிகளைக் கொண்டு  இக்கல்லூரி விரிவுபடுத்தப்பட்டது.
## முன்னாள் மாணவர்கள் & ஆசிரியர்கள்
* விநாயக் தாமோதர் சாவர்க்கர், இந்திய விடுதலை இயக்கத் தலைவர்
* ஆச்சார்ய கிருபளானி - இந்திய விடுதலை இயக்கத் தலைவர்
* பி. வி. நரசிம்ம ராவ் -  முன்னாள் இந்தியப் பிரதமர்
* வி. பி. சிங்-  முன்னாள் இந்தியப் பிரதமர்
* தாமோதர் தர்மானந்தா கோசாம்பி -

## மேற்கோள்கள்

## வெளி இணைப்புகள்

* பெர்க்குசன் கல்லூரியின் இணையதளம்

பகுப்பு:புனே
பகுப்பு:மகாராட்டிராவில் கல்வி
பகுப்பு:புனே மாவட்டம்
பெயர் சந்தியா தொழில் தாசி

**பெயர் சந்தியா தொழில் தாசி** என்பது 2006 ஆண்டு இந்தி மொழியில் *சிங்காரி* என்ற பெயரில் வெளிவந்து பிற்காலத்தில் தமிழில் மொழிபெயர்த்து வெளியிடப்பட்டது. இப்படத்தின் இயக்குநர் கல்பனா லக்சுமி. இப்படத்தில் முக்கியக் கதாபாத்திரத்தில் மிதுன் சக்கரவர்த்தியும், சுஷ்மிதா சென்னும் நடித்திருந்தனர்.

## திரைக்கதை
இந்துமத கோட்பாட்டின்படி உருவாக்கப்பட்டு காளி கோவிலை நிர்வாகம் செய்யும் மடாதிபதியான பூபன் (மிதுன் சக்கரவர்த்தி) பகலில் பூசை முடிந்த பின் அப்பகுதியில் நடந்துவரும் பால்வினை தொழில் செய்யும் இடத்திற்கு வருவதும் அங்கு வருமையின் காரணமாக தனது பெண் குழந்தையுடன் இருக்கும் பெண்ணான சந்தியா (சுஷ்மிதா சென்) என்பவளுடன் தவறான உறவில் ஈடுபடுவதுடம் அப்பெண்ணின் மகளையும் இதேபோல் தாசியாக மாற்றப்போவதாக கொடுமைப்படுத்துகிறார். இதன் காரணமாக மடாதிபதியின் மேல் கோபங்கொள்ளும் அப்பெண் வெகுண்டெழுகிறாள். பின்னர் மடாதிபதியை அழித்து அப்பகுதி மக்களை காப்பாத்துகிறாள்.

## மேற்கோள்கள்

## மேலும் பார்க்க
* 

பகுப்பு:2006 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
மாக்தலேனா மோசி

**மாக்தலேனா ரூத் மோசி** (Magdalena Ruth Moshi) (பிறப்பு" 1990 நவம்பர் 30) இவர் ஓர் தன்சானிய நீச்சல் வீரராவார். 2012 கோடைகால ஒலிம்பிக்கில், பெண்கள் 100 மீட்டர் பிரீஸ்டைலில் போட்டியிட்டு, ஒட்டுமொத்தமாக 45 வது இடத்தைப் பிடித்து, அரையிறுதிக்கு தகுதி பெறத் தவறிவிட்டார். இவர் 2016 கோடைகால ஒலிம்பிக்கில் 50 மீ பிரீஸ்டைல் போட்டியில் பங்கேற்று, 91 போட்டியாளர்களில் 67 வது இடத்தைப் பிடித்தார். ( 29.44 வினாடிகளில்)

இவர் 2014 பொதுநலவாய விளையாட்டுப் போட்டிகளில் 50 மற்றும் 100 மீட்டர் பிரீஸ்டைலில் போட்டியிட்டார்.

## தனிப்பட்ட வாழ்க்கை
இவர் 2010 ஆம் ஆண்டில் தெற்கு ஆஸ்திரேலியாவில் அடிலெய்டுக்கு குடிபெயர்ந்தார். அடிலெய்ட் பல்கலைக்கழகத்தில் சுகாதார அறிவியல் படிப்பதற்காகவும், 2016 ஒலிம்பிக் போட்டிகளுக்குத் தயாராகவும், அதே நேரத்தில் மருத்துவத்தில் உயர்கல்வியையும் முடிக்கவும் அங்கு சென்றார். உடலியல் அல்லது பொது சுகாதாரத்தில் பணியாற்ற தன்சானியா திரும்புவதாக இவர் நம்புகிறார்.

## குறிப்புகள்

பகுப்பு:வாழும் மக்கள்
பகுப்பு:1990 பிறப்புகள்
கேத்தரின் எந்தெரெபா

**கேத்தரின் நயம்புரா எந்தெரெபா**  (பிறப்பு: 1972 சூலை 21) இவர் கென்ய மராத்தான் ஓட்டப்பந்தய வீரராவார் .   உலகத் தடகளப் போட்டிகளில் இரண்டு முறை மராத்தானில் வென்றுள்ளார். 2004, 2008 ஆம் ஆண்டுகளில் நடந்த கோடைகால ஒலிம்பிக் போட்டிகளில் வெள்ளிப் பதக்கங்களை வென்றுள்ளார். இவர் பாஸ்டன் மராத்தானில் நான்கு முறை வென்றுள்ளார். இவர்2001 ஆம் ஆண்டில் நடந்த சிகாகோ மராத்தானில் 2:18:47 நேரத்தில் ஓடி மகளிர் மராத்தான் உலக சாதனையை முறியடித்தார் .

2008 ஆம் ஆண்டில், *சிகாகோ ட்ரிப்யூன்* என்ற இதழில்விளையாட்டு எழுத்தாளர் பிலிப் ஹெர்ஷ் என்பவரால் இவர், எல்லா காலத்திலும் சிறந்த மகளிர் மராத்தான் வீரராக வகைப்படுத்தப்பட்டார்.

## தொழில்
இவர் நெய்ரி மாவட்டத்தில் உள்ள கத்துங்காவைச் சேர்ந்தவர்., நொகோரானோ மேல்நிலைப் பள்ளியில் படித்தப் பின்னர், இவர் தனது தொழில் வாழ்க்கையைத் தொடர்ந்தார். 1994 ஆம் ஆண்டில், கென்யா சிறைச்சாலை சேவையால் அதன் தடகள திட்டத்தில் இவர் சேர்க்கப்பட்டார். இவருக்கு 2004, 2005 ஆம் ஆண்டுகளின் கென்ய விளையாட்டு வீரர் விருதுகள் வழங்கப்பட்டன. 2005 ஆம் ஆண்டில் அதிபர் மவாய் கிபாக்கியால் இவருக்கு ஆர்டர் ஆஃப் தி கோல்டன் வாரியர் பட்டம் வழங்கப்பட்டது.

2009 இலண்டன் மராத்தானில் இவர் ஏழாவது இடத்தைப் பிடித்தார். இது கேத்தரின் டோரேவின் 21 துணை -2: 30 மணிநேர மராத்தான்களின் சாதனையை சமன் செய்தது. அந்த ஆண்டின் பிற்பகுதியில் யோகோகாமா மகளிர் மராத்தானில் மூன்றாவது இடத்தைப் பிடித்தார். 2:29:13 மணிநேரத்தில் இந்த தூரத்தைக் கடந்தார். பெய்ஜிங் மராத்தானில் மூன்றாவது இடத்திற்கு 2:30:14 மணிநேரத்தில் இவர் எல்லையைத் தாண்டிய அக்டோபர் 2011 வரை அவர் மற்றொரு மராத்தான் பந்தயத்தை முடிக்கவில்லை.

"கேத்தரின் தி கிரேட்" என்று அழைக்கப்படும் இவர், நைரோபியில் தனது கணவர் அந்தோணி மைனாவுடனும் மகள் ஜேன் ஆகியோருடன் வசிக்கிறார். இவரது சகோதரர் சாமுவேல், சகோதரி அனஸ்தேசியா ஆகியோரும் மராத்தான் ஓட்டப்பந்தய வீரர்கள் ஆவர். 
thumb|எந்தெரபா 2005 உலகப்போட்டி மராத்தானில் போட்டியிடுகிறார்

## நூலியல்
* *Catherine Ndereba: The Marathon Queen*, by Ng’ang’a Mbugua. Sasa Sema Publications, 2008
## மேற்கோள்கள்

## வெளி இணைப்புகள்

* 
*"Catherine Ndereba" , n°38 on *[[Time (magazine)|Time]]*’s list of "100 Olympic Athletes To Watch"
* "Catherine Ndereba" documentary project
* Famous People from Kenya

பகுப்பு:வாழும் மக்கள்
பகுப்பு:1972 பிறப்புகள்
காந்தி சேவா சதன்

**கதகளி சாதனம்**, **காந்தி சேவா சதன்** (*Gandhi Seva Sadan*) என்பது  கேரளத்தின், பாலக்காடு மாவட்டத்தில் ஒற்றப்பாலத்திற்கு கிழக்கே 12 கிலோமீட்டர் தொலைவில் உள்ள பெருர் கிராமத்தில் பத்து ஏக்கர் பரப்பளவில் அமைந்துள்ள  ஒரு கதகளி பயிற்சிப் பள்ளி  ஆகும். இது 1953 ஆம் ஆண்டில் (மறைந்த) காந்தியவாதியும், விடுதலைப் போராட்ட வீரருமான கே. குமரனால் நிறுவப்பட்டது. 

பொன் விழாவை கொண்டாடிய *சாதன் கதகளி மற்றும் பாரம்பரிய கலை அகாடமி*யானது குருகுலம்  பாணியில் பாரம்பரிய கதகளி  நாட்டிய-நாடகபாணி நிகழ்த்துக் கலையை பயிற்சி அளிக்கும் நான்கு பழமையான பள்ளிகளில் ஒன்றாகும். இந்த சாதனைச் சேர்ந்த கதகளி நிபுணர்களில் மிக முக்கியமானவர்கள் அனைவரும் பத்மசிறீ கீழ்பாதம் குமரன் நாயரின் கீழ் பயிற்சி பெற்றவர்களாவர். 

இங்கு நீண்டகால வகுப்புகள், குறுகிய கால வகுப்புகள் போன்றவை உள்ளன. வெளிநாட்டினரும் இங்கு தங்கி பயிற்சி பெற வசதிகள் செய்யபட்டுள்ளன.

பாரதப்புழா ஆற்றின் கரையில் ஒரு பசுமையான, அமைதியான பகுதியில் அமைந்துள்ள சதனம் பள்ளியானது, நடிகர்-நடனக் கலைஞர்கள், இசைக்கலைஞர்கள், தாளக்கலைஞர்கள், ஒப்பணைக் கலைஞர்கள், ஓய்வு அறை உதவியாளர்கள் என இந்தத் துறையில் பாராட்டுகளைப் பெற்ற பல கலைஞர்களை உருவாக்கியுள்ளது. அவர்களில் சதனம் கிருஷ்ணான்குட்டி, பாலகிருஷ்ணன், ராமன்குட்டி, நரிப்பட்டா நாராயணன் நம்பூதிரி, பரியநம்பட்டா திவாகரன், சதனம் கே. அரிகுமரன், பாசி, மணிகாந்தன், ஸ்ரீநாதன், ராகுல், கிரண் போன்ற நடிகர்-நடனக் கலைஞர்களும்,  சதனம் ஜோதி ராதாகிருஷ்ணன், ராஜகோபாலன், சியாமளன், சிவதாஸ் போன்ற இசைக்கலைஞர்கள், செண்டைக் கலைஞர்களான சதானம் வாசு, மட்டன்னூர் சங்கரங்குட்டி மரார், சதனம் திவாகரன், கோபாலகிருஷ்ணன், ராமகிருஷ்ணன், சிவகுமார், ஸ்ரீகுமார் போன்றோரும், செர்புலசேரி சிவன், சதனம் ஸ்ரீதரன், ராமச்சந்திரன், முருகஜோதி, ராஜன், தேவதாஸ், பரதராஜன் போன்ற மத்தளக் கலைஞர்கள், சதனம் ஸ்ரீனிவாசன் மற்றும் சாஜு போன்ற ஒப்பனை ( *சுட்டி* ) கலைஞர்கள். குஞ்சன், கோவிந்தன் பொன்ற ஓய்வறைக் கலைஞர்கள் போன்றோர் ஆவர்.   

கேரள அரசு சுற்றுலாத் துறையின் உத்தியோகபூர்வ சுற்றுலா தளங்களில் சதனம் பட்டியலிடப்பட்டுள்ளது.
## மேற்கோள்கள்

## மேலும் காண்க
* கதகளி  
* மோகினியாட்டம் 
* கூடியாட்டம் 
* மணி மாதவ சாக்கியர் 
* ஓட்டன் துள்ளல் 
* பஞ்ச வாத்தியம் 
* கலாமண்டலம் 

கதகளி நிகழ்வுகளை அறிய [ கதகளி செய்தி &#x5D;

பகுப்பு:பாலக்காடு மாவட்டம்
பகுப்பு:இந்தியாவிலுள்ள நடனப் பள்ளிகள்
கண்டுகூர்

**கண்டுகூர்** (*Kandukur*), இந்தியாவின் ஆந்திரப்பிரதேச மாநிலத்திலுள்ள  பிரகாசம் மாவட்டத்தில் இடம்பெற்றுள்ள ஒரு  வருவாய் கோட்டம் மற்றும் தேர்வுநிலை நகராட்சியாகும். இது கண்டுகூர் வட்டத்தில்  கண்டுகூர் வருவாய் கோட்டத்தில் அமைந்துள்ளது. 

## மக்கள்தொகை பரம்பல்
2017-ஆம் ஆண்டு மக்கள் தொகை கணக்கெடுப்பின்படி   இந்நகரத்தின் மக்கள்தொகை 1,54,000 ஆகும். அதில் 51% ஆண்களும், 49% பெண்களும் உள்ளனர்.   இந்நகரத்தின் எழுத்தறிவு 63 சதவீதமாக உள்ளது

## மேற்கோள்கள்

பகுப்பு:பிரகாசம் மாவட்டம்
கொன்யா மாகாணம்

**கொன்யா மாகாணம்** ( )  துருக்கி நாட்டின் தென்மேற்கு-மத்திய அனடோலியாவில் உள்ள  ஓர் மாகாணமாகும் . இந்த மாகாணத்தின் தலைநகரம் கொன்யா நகரமாகும். பரப்பளவில் மற்ற மாகாணத்தை விட இது துருக்கியின் மிகப்பெரிய மாகாணமாகும். இதன் போக்குவரத்துக் குறியீடு 42 ஆகும். 

கொன்யாவில் உள்ள கோசலரென் சூரிய மின் உற்பத்தி நிலையத்தால் 22.5 மெகாவாட் மின்சாரத்தை தயாரிக்க முடியும். இதன் பரப்பளவு 430,000 சதுர மீட்டர் ஆகும் 

## புள்ளிவிவரங்கள்
2011 ஆம் ஆண்டின் தகவலின்படி கொன்யா மாகாணத்தின் மக்கள்தொகையில் 2 மில்லியன் ஆகும். இதில் 1.1 மில்லியனுக்கும் அதிகமான மக்கள் கொன்யா பெருநகர நகராட்சியில் தான் வசிக்கின்றனர். (கொன்யா மாகாணத்தில் 76.2% மக்கள் நகரத்தில் வாழ்கின்றனர், மீதமுள்ளவர்கள் கிராமங்கள், துணை மாவட்டங்கள் மற்றும் மாவட்டங்களில் வாழ்கின்றனர்.) கொன்யா மாகாணத்தில் 31 மாவட்டங்கள் உள்ளன, அவற்றில் மூன்று மத்திய மாவட்டங்கள்: கரடே, மேரம் மற்றும் செல்சுக்லு. 

### மொழி கணக்கெடுப்பு
அதிகாரப்பூர்வ முதல் மொழி முடிவுகள் (1927-1965  ) 

## பிரிவுகள்
கொன்யா மாகாணம் 31 மாவட்டங்களாகப் பிரிக்கப்பட்டுள்ளது. இவற்றில் மூன்று மாவட்டம் கொன்யா நகரின் நகராட்சியில் சேர்க்கப்பட்டுள்ளன. 
வலது|thumb|321x321px| கொன்யா மாகாண மாவட்டங்கள்  

## குகைகள்
கொன்யா மாகாணத்தில் உள்ள குகைகள்:  

* பாலதினி குகை, பெய்செஹிர் 
* ப்யு துடன் குகை, தேரேபுகக் 
* கோர்கினி குகை, பெய்செஹிர் 
* டெனாஸ்டெப் குகைகள், செடிசெஹிர் 

## மேலும் காண்க

* கொன்யா மாகாணம், உதுமானிய பேரரசு 

## புகைப்படங்கள்

படிமம்:Iconium ph.jpg|ஒப்ருக் ஏரி மற்றும் ஒப்ருக் கேரவன்சரி
படிமம்:Etliekmek.jpg|பாரம்பரிய உணவு, எட்லி எக்மெக்
படிமம்:Yaban koyunuu.jpg|கொன்யாவின் போஸ்டாஸில் உள்ள காட்டு ஆடுகள்  


## குறிப்புகள்

பகுப்பு:துருக்கியின் மாகாணங்கள்
கன்னிமரத் தேக்கு

**கன்னி மரம்** (*Kannimara Teak*) என்பது உலகின் மிகப்பெரிய, வயதான தேக்கு மரமாகும். இது தென் இந்தியாவின், கேரளம் மாநிலத்தில் பாலக்காடு மாவட்டம் பரம்பிக்குளம் வனவிலங்கு சரணாலயத்தின்,  பரம்பிக்குளம் புலிகள் சரணாலயத்தில் உள்ள  மரமாகும். இந்த மரம் துணக்கடலில் இருந்து 7 கி.மீ. தொலைவில் உள்ளது. இம்மரத்தின் வயது சுமார் 465 ஆகும். இந்த தேக்கு மரத்தின் உயரம் 39.98 மீ, சுற்றளவு  7.150 மீட்டர் ஆகும். இந்திய ஒன்றிய அரசு 1994-95 இல் இருந்து  *மகாவிருட்ச புரஸ்கார்* திட்டத்தின்கீழ் இந்த மரத்தை பராமரித்து வருகிறது.  

உள்ளூர் பழங்குடி மக்களின் நம்பிக்கையின்படி, ஒரு காலத்தில் இந்த மரத்தை வெட்ட முயன்றபோது, இதன் வெட்டுப்பட்ட இடத்திலிருந்து குருதி வெளியேறியதாகவும், அப்போதிருந்து, இந்த மரத்தை பரம்பிகுளத்தில் உள்ள பழங்குடியினர் “கன்னி மரம்” என்று வணங்கினர். இவ்வாறு இந்த மரம் கன்னிமாரம் என்று பெயர்பெற்றது.

## குறிப்புகள்

பகுப்பு:இந்தியாவில் உள்ள தனிப்பட்ட மரங்கள்
பகுப்பு:பாலக்காடு மாவட்டம்
கரமன் மாகாணம்

**கரமன் மாகாணம்** () துருக்கி நாட்டின் தென்-மத்திய  பகுதியில் இருக்கும் ஓர் மாகாணமாகும் . இதன் பரப்பளவு 9,163 கி.மீ. . இதன் மக்கள் தொகை 232,633 (2010 est). 2000 ஆம் ஆண்டு மக்கள் தொகை கணக்கெடுப்பின்படி இந்த மாகாணத்தின் மக்கள் தொகை 243,210 ஆகும். மக்கள் தொகையின் அடர்த்தி 27.54 பேர் / கி.மீ. . இந்த மாகாணத்தின் போக்குவரத்துக் குறியீடு 70 ஆகும். இதன் தலைநகரம் கராமன் நகரமாகும். 1486 இல் வரை கரமன் கரமனிட் பெய்லிக் பகுதிக்கு உட்பட்டதாக இருந்தது.

## மாவட்டங்கள்
கரமன் மாகாணம் 6 மாவட்டங்களாக பிரிக்கப்பட்டுள்ளது.

* அய்ரான்சி 
* பாசாயிலா 
* எர்மெனெக் 
* கரமன் 
* கஸம்கராபேகிர் 
* சரிவேலிலெர்

## நகரங்கள்

* யேசில்டெரே 
* சுதுராகி 
* அக்கசேகிர் 
* தாஸ்கலே

## முக்கிய இடங்கள்

* கரடக் மலையை சுற்றியுள்ள பின்பிர்கில்சே பகுதியில் பைசாதந்திய தேவாலயத்தின் இடிபாடுகள் உள்ளது.

## புகைப்படங்கள்

படிமம்:Kahve1.jpg|கோர்மெலி, எர்மெனெக் மாவட்டத்தில் உள்ள ஒரு கிராமம்.
படிமம்:Andıkara neighbourhood of Akpınar village, Ayrancı, Karaman.jpg|அக்பனர் அய்ரான்சி மாவட்டத்தில் உள்ள அண்டை கிராமம்.
படிமம்:Dod.jpg|எர்மெனெக்கிற்கு அருகிலுள்ள ஆலா பாலத்தின் காட்சி


## குறிப்புகள்

பகுப்பு:துருக்கியின் மாகாணங்கள்
போடிலி

போடிலி இந்தியாவின் ஆந்திரப்பிரதேச மாநிலத்திலுள்ள  பிரகாசம் மாவட்டத்தில் இடம்பெற்றுள்ள ஒரு   வட்டம் ஆகும். இது போடிலி வட்டத்தில்  கண்டுகூர் வருவாய் கோட்டத்தில் அமைந்துள்ளது.  இந்த ஊர்  மார்க்காபுரம் சட்டமன்றத் தொகுதிக்கும், இது ஒங்கோல் மக்களவைத் தொகுதிக்கு உட்பட்டது.

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி,   இந்நகரத்தின் மக்கள்தொகை 31,145 ஆகும். அதில் 15,681 ஆண்களும், 15464 பெண்களும் உள்ளனர். 6 வயதிற்குட்பட்ட குழந்தைகளின் எண்ணிக்கை 3349 ஆகவுள்ளது. குழந்தைகள் பாலின விகிதம்,  1753 ஆண் குழந்தைகளுக்கு, 1596 பெண் குழந்தைகள் வீதம் உள்ளனர்.  

## மேற்கோள்கள்

பகுப்பு:பிரகாசம் மாவட்டம்
அப்ரிசலஸ்

***அப்ரிசலசு*** (*Afrixalus*), பேரினத்தைச் சார்ந்த தவளைகள், **வாழை தவளைகள்,** **ஊசிமுனைத் நாணல் தவளைகள்,** **பூனைக் கண் நாணல் தவளைகள்,** அல்லது **இலை மடிப்பு தவளைகள்** என்று அழைக்கப்படுகின்றன. இவை *கைப்பர்ஒலிடே* தவளை குடும்பத்தினை சார்ந்தவையாகும். இவை சகாரா கீழமை ஆப்பிரிக்காவில் காணப்படுகின்றன. இவை தண்ணீருக்கு மேலே உள்ள தாவரங்களில் முட்டைகளை இடுகின்றன. பெரும்பாலும் பாதுகாப்பிற்காக இம்முட்டைகளைச் சுற்றி இலைகளை மடித்துவைக்கின்றன. இச்செயல் மூலம் இத்தவளைகள் “இலை மடிப்பு தவளைகள்" எனப்பொதுப்பெயர் பெற்றன.

## சிற்றினங்கள்
*அப்ரிசலசு* பேரினத்தின் கீழ் பின்வரும் சிற்றினங்கள் அங்கீகரிக்கப்பட்டுள்ளன::

நீர் நில வாழ்வன இணையம் 31 வகையான சிற்றினங்களைப் பட்டியலிட்டுள்ளது. இதில் *அப்ரிசலஸ் "குவாட்ரிவிட்டடஸ்" ஐக் கொண்டிருக்கவில்லை.* மேலும் *அப்ரிசலஸ் பிராச்சிக்னெமிஸ்* ஓர் முழுமையான இனமாக அங்கீகரிக்கப்படவில்லை.

## மேற்கோள்கள்

பகுப்பு:தவளைகள்
பகுப்பு:நீர்நில வாழ்வனப் பேரினங்கள்
டான்சர் (திரைப்படம்)

**டான்சர்** என்பது 2005 ஆம் ஆண்டு இந்திய தமிழ் நாடகத் திரைப்படமாகும். இப்படத்தை கே.ஆர் இன்ஃபோடெயின்மென்ட் பிரைவேட் லிமிடெட் கீழ் யோகேஷ் கே.ஆர் தயாரித்தார். இந்தத் திரைப்படம் 12 ஜனவரி 2005 அன்று வெளியிடப்பட்டது.

## நடிகர்கள்

* குட்டியாக குட்டி
* ராபர்ட்யாக அருண்
* கனிகா திவ்யாவாக
* சின்னி ஜெயந்த்
* காக்கா ராதாகிருஷ்ணன்
* மணிவண்ணன்
* டெல்லி கணேஷ்
* வாசு விக்ரம்
* டி.பி.கஜேந்திரன்
* மீராகிருஷ்ணன்
* சுவாமிநாதன்
* குட்டியின் நண்பராக மாஸ்டர் உதயராஜ்

## தயாரிப்பு

 ஒரு கால் ஊனமுற்ற நடனக் கலைஞரான குட்டி ஒரு மேடை நிகழ்ச்சியில் நடனமாடுவதைக் கண்ட குட்டி ஒரு மேடை நிகழ்ச்சியில் நடனமாடுவதைக் கண்ட கேயார்  இவரை நாயகனாக கொண்டு ஒரு படத்தை இயக்க ஆர்வம் கொண்டார்..  குட்டி 2007 இல் ஒரு நடன நிகழ்ச்சியின்போது படிக்கட்டுகளில் இருந்து கீழே விழுந்து இறந்தார்..

## இசை

படத்திற்கான இசையை பிரவீண் மணியும், பாடல் வரிகளை பா. விஜய் மற்றும் நா. முத்துக்குமார் எழுதினர்.

* "டான்சர்" - கார்த்திக் , சுரேஷ் பீட்டர்ஸ்
* "ஜிங்குலு ஜிங்கேல்" - ரஃபி, சுசித்ரா
* "கோத்தவரங்க" - மாதங்கி, கோபால்
* "இரைவா" - எஸ்.பி.பாலசுப்ரமணியம்
* "சோனத்து" - சீனிவாஸ்

## வரவேற்பு

இந்தியா கிளிட்ஸ், "கீயர் திரைப்படத்தில் ஒரு செய்தியை எடுத்திருந்தாலும், வணிக ரீதியான கூறுகளை சரியான கலவையில் சேர்ப்பதன் மூலம் அவர் திரைப்படத்தை சுவாரஸ்யமாக்கியுள்ளார்" என்று கூறியது.

## சான்றுகள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
வேலக்கட்டல நாயர்

**வேலக்கட்டல நாயர்**(* Velakkathala Nair*)   அல்லது வேலக்கட்டலவா எனப்படுவோர் இந்திய மாநிலமான    கேரளா மற்றும்  தமிழகத்தில் வாழுகின்ற ஓர் இனக்குழுவினர் ஆவார். இச்சமூகத்தினர்  மலையாள மொழியை தாய்மொழியாகக் கொண்டோராவர்.  
இச்சமூகத்தினர்  நாவிதர் சமூகத்தின் உட்பிரிவினராக உள்ளனர்.  தமிழகத்தில் கன்னியாகுமாரி மாவட்டத்தில் சிறிய அளவில் வசிக்கும் இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.

## மேற்கோள்கள்

பகுப்பு:சாதிகள்
பகுப்பு:கேரளச் சமூகம்
மங்களா

**மங்களா** (* Mangala*) எனப்படுவோர் இந்திய மாநிலமான ஆந்திரப் பிரதேசத்திலும்,  தமிழகத்திலும் வாழுகின்ற ஓர் இனக்குழுவினர் ஆவார்.
 இச்சமூகத்தினர் தெலுங்கு மொழியை தாய்மொழியாகக் கொண்டோராவர். இச்சமூகத்தினரின் நாவிதர் சமூகத்தின் உட்பிரிவினராக உள்ளனர். விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்கள் கிராமப்புற மருத்துவர்களாகவும் ,  ஒப்பனைத் தொழில் செய்பவர்களாகவும் இருந்து வருகின்றனர்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:சாதிகள்
பாரதி வித்தியா பீடம்

thumb|வலது|பாரதி வித்யா பீட நிகர்நிலை பல்கலைக்கழகத்தின் முகப்பு
**பாரதி வித்தியா பீடம் நிகர்நிலைப் பல்கலைக்கழம்** (**Bharati Vidyapeeth**)  இந்தியாவின் மகாராட்டிரா மாநிலத்தின் புனே நகரத்தில் 1964-இல் நிறுவப்பட்டது. இதனை இந்திய அரசியல்வாதியும், கல்வியாளருமான  *பதங்கராவ் கதம்* என்பவர் நிறுவினார். பாரதி வித்தியா பீடத்தில் 1600+ ஆசிரியர்களும், ஊழியர்களும் பணிபுரியம் பாரதிய வித்தியா பீடத்தில் 23,000+ மாணவர்கள் பயில்கிறார்கள்.

பல்கலைக்கழக மானியக் குழு 26 ஏப்ரல் 1996 அன்று 12 கல்லூரிகளைக் கொண்ட பாரதி வித்தியா பீடத்தை நிகர்நிலைப் பல்கலைக்கழமாக அங்கீகாரம் வழஙகியது. பாரதி வித்தியா பீடத்தின்  வளாகங்கள் மகாராட்டிரா மாநிலத்தில் நவி மும்பை, சதாரா, சோலாப்பூர், கராத், பஞ்ச்கனி, கோலாப்பூர் மற்றும் புது தில்லியில் உள்ளது. மேலும் பாரதிய வித்தியா பீடம் 78 உயர்நிலைப் பள்ளிகளையும், 60 கலை, அறிவியல், வேளாண்மை, மருத்துவம், துணை மருத்துவம், இந்திய மருத்துவம், பொறியியல், வணிக மேலாண்மை, உணவக மேலாண்மை மற்றும் உணவுக் கலை கல்லூரிகளை நடத்துகிறது.

## மேற்கோள்கள்

## வெளி இணைப்புகள்
* Bharati Vidyapeeth

பகுப்பு:புனே
பகுப்பு:புனே மாவட்டம்
பகுப்பு:மகாராட்டிராவில் கல்வி
பகுப்பு:நிகர்நிலைப் பல்கலைக்கழகங்கள்
பிரமோதவர்தனி

**பிரமோதவர்தனி** அல்லது **சிறீ சஞ்சீவனா** (ஆங்கிலம்: *Pramodhawardhani;* இந்தோனேசியம்: *Çrī Kahulunnan*; *Çrī Sanjiwana* என்பவர் கிபி 9-ஆம் நூற்றான்டின் நடுச் சாவகத்தின் மாதரம் இராச்சியத்தை ஆண்ட ராக்காய் பிக்கத்தான் (ஆட்சி: 838-850) என்பவரின் மனைவியும் அரசியும் ஆவார். இவர் **சிறீ ககுலுன்னன்** (*Çrī  Kahulunnan*) அல்லது **சிறீ சஞ்சீவனா** (*Çrī  Sanjiwana*) என்றும் அழைக்கப்பட்டவர். 

இவர் சைலேந்திர மன்னர் சமரதுங்கனின் (ஆட்சி: 812—833) மகளும் ஆவார். சஞ்சய வம்சத்தின் இளவரசரான ராக்காய் பிக்கத்தானுடன் நடந்த இவரின் அரசத் திருமணம் இந்து சஞ்சய அரச மரபு மற்றும் பௌத்த சைலேந்திர வம்சங்களுக்கு இடையிலான அரசியல் நல்லிணக்கமாக நம்பப்பட்டது.

## வரலாறு

உலகப் புகழ் பெற்ற போரோபுதூர் பௌத்த நினைவுச் சின்னத்தை கட்டி முடித்தமைக்காக இவர் நினைவுகூரப்படுகிறார். அத்துடன் கெவு சமவெளியில் பல பௌத்த கோவில்களை அமைத்துள்ளார். இவற்றில் செவு கோயில் வளாகம், பிளவோசான் கோவில் வளாகம், சோச்சிவான் கோவில் வளாகங்களில் அமைந்துள்ள சிறிய பௌத்த பெர்வாரா கோவில்கள் குறிப்பிடத்தக்கவையாகும். 

இவரின் பெயர் காராங்தெங்கா கல்வெட்டு, திரி தெப்புசான் கல்வெட்டு, உரூக்கம் கல்வெட்டு போன்ற பல கல்வெட்டுகளில் பொறிக்கப்பட்டுள்ளன. 842-ஐச் சேர்ந்த திரி தெப்புசான் கல்வெட்டில் *சீமா* (வரி-நீக்கப்பட்ட) நிலங்கள் பிரமோதவர்தனியினால் போரோபுதூர் பராமரிப்புக்காக வழங்கப்பட்டதாகப் பொறிக்கப்பட்டுள்ளது.

## சோச்சிவான் கோயில்

829 (பொ.ஊ 907) ஐச் சேர்ந்த ரூக்கம் கல்வெட்டில் ரூக்கம் கிராமம் நினி ஜாஜி ராக்ரியான் சஞ்சீவனாவினால் புனரமைக்கப்பட்டதாகத் தெரிவிக்கப்பட்டுள்ளது. முன்னர் இக்கிராமம் எரிமலை வெடிப்பினால் அழிந்திருந்தது. லிம்வுங்கில் அமைந்துள்ள ஒரு புனித கட்டிடத்தை கவனித்துக்கொள்வது ரூக்கம் கிராமவாசிகளின் கடமை ஆகும். இந்தப் புனித கட்டிடம் சோச்சிவான் கோவில் என அடையாளம் காணப்பட்டுள்ளது.

பிரமோதவர்தனியின் தோற்றமே பிரம்பானான் கோவிலில் அமைந்துள்ள துர்க்கை அம்மனின் உருவத்திற்கு முன்மாதிரியாக இருந்ததாக லோரோ ஜொங்கிராங் புராணம் விளக்கம் கூறுகிறது.

## மேலும் காண்க

* சமரதுங்கன்
* இந்திரவருமன்
* தரணிந்திரன்
* தருமசேது
* சமரகரவீரன்
* சஞ்சய வம்சம்
* சைலேந்திர வம்சம்

## குறிப்புகள்

## வெளி இணைப்புகள்

பகுப்பு:சைலேந்திர வம்சம்
பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
ராசித் பீபீசான்

**அகமத் ராசித் பீபீசான்** (Ahmed Rashid Beebeejaun) (மொரிசியசு அரசாங்கத்தில் உயரிய கௌரவ விருது பெற்றவர்)  (1935 திசம்பர் 22 அன்று பிறந்தார்) இவர் ஓர் மொரிசியசு முன்னாள் துணைப் பிரதமராகவும் , மொரிசியசின் பொது பயன்பாட்டு அமைச்சராகவும் 2008 முதல் இருந்து வருகிறார். 2004 ஆம் ஆண்டு முதல் மொரிசியசு தொழிலாளர் கட்சியின் துணைத் தலைவராக இருந்து வருகிறார். இவர் மொரிசியசு நாட்டின் அடுத்த பிரதமர் பதவியை வகித்த அதிக வாய்ப்புள்ள நபர் ஆவார். 2005 ஆம் ஆண்டு பொதுத் தேர்தலில் வெற்றி பெற்ற பின்னர் இவர் நவீன் ராம்கூலம் மூலம் துணைப் பிரதமராக நியமிக்கப்பட்டார்.

இவர் *ரிவியர் டு ரெம்பார்ட்* என்ற இடத்தில் பிறந்தார். இவர் அரசியலில் நுழைவதற்கு முன்பு நாட்டில் மருத்துவராக பணியாற்றினார். 2007 ஆம் ஆண்டில் இவருக்கு நாட்டின் அதிபரான அனெரூட் செகநாத் மூலம் இந்தியப் பெருங்கடலின் முக்கிய நட்சத்திரம் என்ற பதவிக்கு உயர்த்தப்பட்டார்.

இவர் பர்மிங்காம் பல்கலைக்கழகத்தில் மருத்துவத்தில் பட்டம் பெற்றவர். மேலும் பேரரசின் மருத்துக் கல்லூரியின் சக உறுப்பினராக உள்ளார்.

2011 ஆம் ஆண்டில் பர்மிங்காம் பல்கலைக்கழகத்தால் இவருக்கு ஒரு கௌரவ விருது வழங்கப்பட்டது.

## குறிப்புகள்

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:மொரிசியசின் தேசிய சட்டமன்ற உறுப்பினர்கள்
ரசிதா பீ

**ரசிதா பீ** ஓர் இந்திய சமூக செயற்பாட்டாளர். இவர் இந்தியாவின் மத்தியப் பிரதேசத்தின் போபாலை சேர்ந்தவர். 2004 ஆம் ஆண்டில் இவருக்கு சம்பா தேவி சுக்லாவுடன் இணைந்து கோல்ட்மேன் சுற்றுச்சூழல் விருது வழங்கப்பட்டது. 1984 ஆம் ஆண்டில் ஏற்பட்ட போபால் பேரழிவில் 20,000 பேர் உயிரிழந்தனர். இந்த சம்பவத்தில் உயிர் இழந்தவர்களுக்கும், உயிர் தப்பிப்பிழைத்தவர்களுக்கும் நீதி கிடைக்க வேண்டி மக்களைத் திரட்டி போராடினர். இதற்காக இந்த விருது வழங்கப்பட்டது. இவர் போபால் பேரழிவிற்கு காரணமானவர்களுக்கு எதிராக தொடர் பிரச்சாரங்களையும், நீதிமன்றத்தில் வழக்குகளையும் நடத்திட ஏற்பாடு செய்தார்.

## தனிப்பட்ட வாழ்க்கை
ரசிதா பீ மத்திய அரசு அச்சகத்தில் ஜூனியர் பைண்டராக பணிபுரிகிறார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
தேனாரி

**தேனாரி** (*Thenari*) என்பது தென் இந்திய மாநிலமான, கேரளத்தின், பாலக்காடு மாவட்டம் மலம்புழா ஊராட்சி ஒன்றியத்தில் உள்ள ஒரு சிற்றூர் ஆகும். இந்தக் கிராமம் மாவட்ட தலைமையகமான பாலக்காட்டுக்கு கிழக்கே  14 கி.மீ தொலைவிலும், மலம்புழாவிலிருந்து 5 கி.மீ. தொலைவிலும், மாநில தலைநகரான திருவனந்தபுரத்திலிருந்து 297 கி.மீ. தொலைவிலும் அமைந்துள்ளது.

தேனேரியில் உள்ள இராமர் கோயிலில் உள்ள நீரூற்றின் காரணமாகவே இந்த ஊருக்கு தேனேரி என்ற பெயர் ஏற்பட்டது. இந்த ஊற்றின் நீர் கங்கை நீரைப்போல புனிதமானது என்ற நம்பிக்கை உள்ளதால், பலரும் இந்த ஊற்றை நாடி வருகின்றனர்.

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
மங்கலம் அணை

**மங்கலம் அணை** (*Mangalam Dam*) என்பது தென்னிந்தியாவின், கேரளத்தின், பாலக்காடு மாவட்டத்தில், செருகுன்னபுழா ( மங்கலம் ஆற்றின் துணை ஆறு ) ஆற்றின் குறுக்கே கட்டப்பட்ட அணை ஆகும். இது பாலக்காட்டிலிருந்து 50 கி.மீ. தொலைவில் அமைந்துள்ளது. இந்த அணையின் கொள்ளளவு திறன் 25.34 மில்லியன் கன அடி.  பாலக்காடு மாவட்டத்தின் ஆலத்தூர் வட்டத்ததில் 1966 ஆம் ஆண்டில் பாசன நோக்கத்திற்காக ஒரு கால்வாய் அமைக்கபட்டு திறக்கப்பட்டது. 

## நிலவியல்
பெரும்பாவூர் கோட்டயம் அல்லது சாலக்குடி போன்ற பகுதிகளில்லிருந்து பெரும்பாலான மக்கள் இங்கு வருகிறார்கள். இப்பகுதியில் இரப்பர், மிளகு, காபி, மரவள்ளிக்கிழங்கு தோட்டங்கள் உள்ளன. 

வடக்கஞ்சேரியில் இருந்து 16 கி.மீ தொலைவில் மங்ஙளம் அணை உள்ளது. கரீம்காயம், மண் அணை, ஓடென்டோட், குஞ்சியர்பதி, கவிலுபாரா, வட்டபாரா, நீதிபுரம், பொங்கண்டம், கடப்பரா, உப்புமன்னே, ஒலிபரா, பாலஸ்வரம்-வி.ஆர்.டி, சூரூபரா ஆகியவையும் இப்பகுதியில் உள்ளன. 

2007 வெள்ளத்தின் போது ஒடெதொட்டிற்கு அருகிலுள்ள கவிலுபாறையில்  பெரிய நிலச்சரிவு ஏற்பட்டது. கரிம்காயம், ஓடென்தொட்டி, கடப்பரா பகுதியில்  அடர்ந்த காடுகள் உள்ளன.  

## குறிப்புகள்


பகுப்பு:பாலக்காடு மாவட்டத்திலுள்ள அணைகள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
கராத்

**கராத்** (**Karad**) இந்தியாவின் மகாராட்டிரா மாநிலத்தின் சதாரா மாவட்டத்தில் கிருஷ்ணா ஆறும், கொய்னா ஆறும் கலக்குமிடத்தில் அமைந்த  நகராட்சியுடன் கூடிய நகரம் ஆகும். இது மும்பையிலிருந்து 180 கி மீ., மற்றும் புனேவிலிருந்து 159 கி மீ தொலைவில் உள்ளது. மலைவாழிடங்களான மஹாபலீஸ்வர் மற்றும் பஞ்ச்கனி, கராத் நகரத்திலிருந்து 100 கி மீ தொலைவில் உள்ளது. இப்பகுதியில் கரும்பு அதிகம் பயிரிடப்படுகிறது. இந்நகரம் கடல்மட்டத்திலிருந்து 566 மீட்டர்  உயரத்தில் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 11,395 வீடுகள் கொண்ட கராத் நகராட்சியின்  மொத்த மக்கள்தொகை 53,879  ஆகும். அதில் ஆண்கள் 27,134   மற்றும் 26,745   பெண்கள் உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். 6 வயதிற்குட்பட்ட குழந்தைகள் (10.10%)  ஆக உள்ளனர். சராசரி எழுத்தறிவு 89.05%  ஆக உள்ளது. மக்கள்தொகையில் இந்துக்கள் 66.72%, இசுலாமியர் 23.00%, பௌத்தர்கள் 5.45%   மற்றும் பிறர் 0.26%  ஆகவுள்ளனர். இந்நகரத்தில் பெரும்பான்மையோர்  மராத்தி மொழி பேசுகின்றனர்.

## போக்குவரத்து
### சாலை
சென்னையிலிருந்து மும்பை வழியாக புது தில்லி செல்லும் தேசிய நெடுஞ்சாலை 48 கராத் நகரத்தின் வழியாகச் செல்கிறது.  

### தொடருந்து நிலையம்
கராத் நகரத்திற்கு 4 கி மீ தொலைவில் உள்ள ஒகலேவாடியில் மும்பை, கோலாப்பூர், பெங்களூர் நகரங்களை இணைக்கு தொடருந்து நிலையம் உள்ளது.

## பொருளாதாரம்
கரும்பு வேளாண்மை முக்கியத் தொழில் ஆகும். இங்கு உற்பத்தி செய்யப்பட்டும் கரும்புச் சர்க்கரை புகழ்பெற்றது. 

## புகழ் பெற்றவர்கள்
* ஒய். பி. சவாண்
* காசாபா தாதாசாகேப் சாதவ்
* கோபால் கணேஷ் அகர்க்கர்
## மேற்கோள்கள்

## வெளி இணைப்புகள்

* Slide Show Video About Karad 
* Facebook Page ( ???? ???? )
* Satara Goes Global
* Satara district website
* karaddiary

பகுப்பு:சாத்தாரா மாவட்ட ஊர்களும் நகரங்களும்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
சூலனூர் மயில்கள் உய்விடம்

**சூலனூர் மயில்கள் சரணாலயம்** அல்லது **மயிலதும்பாரா** (*Choolannur Pea Fowl Sanctuary* அல்லது *Mayiladumpara*) என்பது தென்னிந்திய மாநிலமான, கேரளத்தின், பாலக்காடு மாவட்டதில் உள்ள மயில்களுக்கான உய்விடமாகும்.  இந்த சரணாலயம் கோட்டாயிலிருந்து 7 கி.மீட்டர் தொலைவில் உள்ளது. 500 எக்டேர் பரப்பளவில் அமைந்துள்ள இந்த சரணாலயத்துக்குச் செல்ல அடர்ந்த காடுகள் வழியாக மலையேறிச் செல்லவேண்டும். அழகான இந்த சரணாலயத்தை பார்வையிட காலை அல்லது மாலை நேரமே சிறந்தது.  இங்கு அரிய பறவை இனங்கள், மூலிகைகள் நிறைந்துள்ளன.

## குறிப்புகள்

பகுப்பு:பாலக்காடு மாவட்டத்திலுள்ள சுற்றுலாத் தலங்கள்
பகுப்பு:கேரளத்தின் பறவை புகலிடங்கள்
மீன்கரா அணை

**மீன்கரா அணை** (*Meenkara Dam*) என்பது தென்னிந்தியாவின், கேரளத்தின், பாலக்காடு மாவட்டத்தில், பாரதப்புழா ஆற்றில் கலக்கும் காயத்திரி ஆற்றின் குறுக்கே கட்டப்பட்டுள்ள அணை ஆகும். இது பாலக்காட்டிலிருந்து 32 கி.மீ. தொலைவில் அமைந்துள்ளது. இந்த அணை 1964 ஆம் ஆண்டு கட்டப்பட்டது.

இதன் அருகிலுள்ள தொடர்வண்டி நிலையம் சுமார் 37 கி.மீ. தொலைவில் உள்ள பாலக்காடு நகர தொடருந்து நிலையம். அருகிலுள்ள வானூர்தி நிலையம் சுமார் 78 கி.மீ. தொலைவில் உள்ள கோயம்புத்தூர் பன்னாட்டு வானூர்தி நிலையம் ஆகும். 

## மேற்கோள்கள்


பகுப்பு:பாலக்காடு மாவட்டத்திலுள்ள சுற்றுலாத் தலங்கள்
பகுப்பு:பாலக்காடு மாவட்டத்திலுள்ள அணைகள்
தமிழ்நாடு மார்க்சிய லெனினியக் கட்சி

தமிழ்நாடு மார்க்சிய லெனினிய கட்சி தமிழ்நாட்டின்  அரசியல் கட்சிகளில் ஒன்றாகும். டிசம்பர் 12 1992 அன்று கார்முகில் தலைமையில்  தொடங்கப்பட்ட  அரசியல் கட்சியாகும்.
நீண்ட காலமாக தேர்தல் நடவடிக்கையில் யாரையும் ஆதரிக்கவும் இல்லை
. தேர்தலில் பங்கேற்கவும் இல்லை. ஆனால் 2019 நாடாளுமன்ற தேர்தலில் திமுக தலைமையில் உருவான கூட்டணியை ஆதரித்தது. 
இக்கட்சியின் சித்தாந்த அரசியல் அமைப்புத் தலைவராக தோழர் கார்முகில் உள்ளார். 
தோழர் கார்முகில் 7-5-1969 ஆண்டு பாவலரேறு பெருஞ்சிதிரனார், தமிழக விடுதலைப் படை ஒன்றை அமைக்கும் நோக்கில் கூட்டப்பட்ட நிகழ்வில் இரத்தக் கையழுத்து இட்டதாக பெருஞ்சித்திரனாரின் வாழ்க்கை குறிப்புகள் தெரிவிக்கின்றன. இதுவே தோழர் கார்முகில் அரசியல் வாழ்வு தொடக்கமாக கருதப்படுகிறது. இக்கட்சியின் முக்கிய வெளிப்படை அமைப்பு புரட்சிகர இளைஞர் முன்னணி ஆகும். 1980 இறுதியில் கார்முகில் தமிழ்நாடு அமைப்புக் குழு, (த.நா.அ.கு -TNOC) ,இ.பொ.க.(மா-லெ)) என்ற கட்சியை உருவாக்கினார்.. 1992ல் அரசியல் நிலைபாடுகளில் ஏற்பட்ட மாற்றம் காரணமாக தமிழ்நாடு மார்க்சிய லெனினியக் கட்சி - தநாமாலெக (Tamilnadu Marxist Leninist Party - TNMLP) என்று பெயர் மாற்றம் செய்யப்பட்டது. தநாமாலெக-விற்கும் தோழர் கார்முகிலே பொதுச்செயலாளராக தலைமையளித்து வருகிறார். இதன் செயல்கள் தமிழ் தமிழ் நாடு என்றுள்ளது. இதன் திட்டம் தமிழகத்தில் சோசலிச கம்யூனிச வாழ்வை ஏற்படுத்துவதாகும். இவ்வமைப்பு 2012ல் நமது கட்சி என்ற புத்தகத்தை வெளியிட்டுள்ளது. இப் புத்தகம் காரல்மார்க்ஸ் தொடங்கி வைத்த முதல் அகிலத்தின் கருத்துகளில் தொடங்கி இக்கட்சியின் நிலைபாடுகள் வரை தொடர்ச்சியாக விளக்குகிறது.

## மேற்கோள்கள்

பகுப்பு:இந்திய அரசியல் கட்சிகள்
திரைப்படம் மற்றும் தொலைக்காட்சி கல்லூரி (இந்தியா)

**புனே திரைப்படக் கல்லூரி** (**Film and Television Institute of India** (**FTII**) இந்திய அரசின் தகவல் மற்றும் ஒளிபரப்பு அமைச்சகத்தின் கீழ் புது தில்லியில் 1960-இல் துவக்கப்பட்டு, 1961-ஆண்டு முதல் திரைபடப் பயிற்சி வழங்கி வருகிறது. 
 1974-இல் இத்திரைப்படக் கல்லூரியை புனே நகரத்திற்கு மாற்றப்பட்டது.

இந்தத் திரைப்படம் மற்றும் தொலைக்காட்சி கல்லூரி, பன்னாட்டு திரைப்படம் மற்றும் தொலைக்காட்சி பயிற்சி நிறுவனங்களின் மையமாக (International Liaison Centre of Schools of Cinema and Television) விளங்குகிறது.

இந்தியத் திரைப்படம் மற்றும் தொலைக்காட்சி பயிற்சி நிறுவனத்தின் ஒரு அலகு, அருணாச்சலப் பிரதேச மாநிலத்தில் நிறுவப்பட்டுள்ளது. 2011-ஆம் ஆண்டு முதல் இத்திரைப்படக் கல்லூரி பட்டங்கள் வழங்கும் தொழில்நுட்ப தன்னாட்சிக் கல்வி நிலையமாக தரம் உயர்த்தப்பட்டது.

## படிப்புகள்
இத்திரைப்படக் கல்லூரி திரைப்பட இயக்கம், படத்தொகுப்பு, ஒளிப்பதிவு மற்றும் ஒலிப்பதிவு துறைகளில் மூன்றாண்டு முதுநிலை பட்டயப் படிப்புகளும்; நடிப்பு மற்றும் கலை இயக்குநர் பயிற்சியில் இரண்டு ஆண்டு பட்டயப் பயிற்சி படிப்புகளும்; கணினி வரைகலை மற்றும் அனிமேஷன் படிப்புகளில்  ஒன்னறை ஆண்டு பட்டயப் படிப்புகளும் வழங்குகிறது. திரைப்பட திரைக்கதை எழுதும் பயிற்சிக்கு ஓராண்டு சான்றிதழ் படிப்பும் பயிற்றுவிக்கப்படுகிறது. மேலும் திரைபட இயக்குநர், மின்னியல் ஒளிப்பதிவு, வீடியோ படத்தொகுப்பு மற்றும் ஒலிப்பதிவு பயிற்சிக்கு ஓரான்டு பட்டமேற்படிப்பு சான்றிதழ் வழங்குகிறது.

## புகழ்பெற்ற பேரராசிரியர்கள்
* டேவிட் லீன்
* இஸ்திவான் கால்
* மணி கவுல் 
* ரித்விக் காடக்
* சத்யஜித் ராய்
* டாம் ஆல்டர்

## புகழ்பெற்ற முன்னாள் மாணவர்கள்
* அடூர் கோபாலகிருஷ்ணன்
* பாலு மகேந்திரா
* செய பாதுரி பச்சன்
* சந்தோஷ் சிவன்
* முக்கேஷ் கண்ணா
*ஜி. முரளி 
*நித்யா மேனன் 
*ஓம் பூரி
*ரெசுல் பூக்குட்டி
*சபனா ஆசுமி

## மேற்கோள்கள்

## வெளி இணைப்புகள்

* புனே திரைப்படக் கல்லூரியின் இணையதளம்
* an Informal Space for FTIIans

இந்தியத் திரைப்படப் பயிற்சி நிலையங்கள்
பகுப்பு:இந்திய அரசு அமைப்புகள்
பகுப்பு:திரைப்படம் மற்றும் தொலைக்காட்சி கல்லூரி (இந்தியா)
பகுப்பு:மகாராட்டிராவில் கல்வி
பகுப்பு:தகவல் மற்றும் ஒளிபரப்பு அமைச்சகம்
மீன் வள்ளம் அருவி

**மீன் வல்லம் அருவி** (*Meenvallam Waterfalls*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள அருவி ஆகும். தே. நெ. 213 இல் உள்ள பாலக்காடு – மனர்காடு பாதையில் உள்ள துப்புநாடு சந்திப்பில் இருந்து காடுகளுக்குள் 8 கி.மீ. தொலைவில் இந்த அருவி உள்ளது. 

மூன்று மெகா வாட் திறன் கொண்ட ஒரு சிறிய நீர் மின் ஆற்றல் திட்டத்தை மீன்வல்லத்தில் பாலக்காடு மாவட்டப் பஞ்சாயத்தால் கட்டப்பட்டுள்ளது. அருவியும் அதைச் சுற்றியுள்ள பகுதியும் பாலக்காடு வனப் பிரிவில் உள்ள ஒலவக்கோடு மலைத்தொடரின் துடிக்கோட் வான சம்ரக்ஷண சமிதியால் பாதுகாக்கப்பட்டு பராமரிக்கப் படுகின்றன. அருவியைச் சுற்றியுள்ள காடுகள் அமைதிப்பள்ளத்தாக்கு தேசியப் பூங்காவின் விரிவாக்கமாகும். இந்த அருவி பாலக்காட்டில் இருந்து 34 கி.மீ. தொலைவிலும், மன்னர்க்காட்டில் இருந்து 26 கி.மீ. தொலைவிலும் அமைந்துள்ளது.

## குறிப்புகள்

பகுப்பு:பாலக்காடு மாவட்டத்திலுள்ள அருவிகள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
கொண்டா காப்பு

**கொண்டா காப்பு ** (*Konda Kapu*) என்பவர்கள் தொல்மூத்த பழங்குடியினராவர். இவர்கள் ஆந்திரப் பிரதேசம்,  தமிழ்நாடு மற்றும் தெலங்காணா போன்ற பகுதியில் வாழுகிறார்கள். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்தவர்கள். இவர்கள் தெலுங்கு மொழியைப் பேசுகிறார்கள்.இந்தியாவில் 1981 ஆம் ஆண்டு எடுக்கப்பட்ட மக்கள்தொகை கணக்கெடுப்பின்படி, இவர்கள் 28033 பேர் ஆந்திராவிலும், 1524 பேர் தமிழ்நாட்டின் மலைப் பகுதிகளில் வாழுவதாக கூறப்படுகிறது.கொண்டா காப்பு சமூகத்தை சேர்த்தவர்கள் ஸ்ரீகாகுளம், விசாகப்பட்டினம், விஜயநகரம்   
மாவட்டங்களில் அடர்த்தியாக வசிக்கின்றனர். இவர்கள் மலைகளின் காவலர்கள் என்று அழைக்கப்படுகின்றனர். இச்சமூகத்தினர் எழுத்தறிவு 18.48% ஆகும்.

## மேற்கோள்கள்

பகுப்பு:திராவிடர்
பகுப்பு:பழங்குடிகள்
பகுப்பு:இந்தியப் பழங்குடிகள்
சபிதா கான்

thumb|288x288px| சபிதா கான்
**சபிதா கான் ரோகில்லா** இரண்டாம் முகலாய பேரரசர் ஷா ஆலம் காலத்தில் ரோகில்லாக்கள் மக்களின் தலைவராக இருந்தவர். இவர் ரோஹில்லா சர்தார் நஜிப்-உத்-தவ்லாவின் மகனாவார். இவரின் தந்தை தான் நஜிபபாத் என்ற  நகரத்தை உருவாக்கியவர்.  சபிதா கான் 1761 ஆம் ஆண்டு நடந்த பானிபட் போரின் போது தனது தந்தையுடன் சண்டையிட்டதாக அறியப்படுகிறது. 1770  ஆம் ஆண்டு அக்டோபர் 30, அன்று இவரின் தந்தை இறந்த பிறகு, சபிதா தலைமை பொறுப்பை ஏற்றார். இவரது ஆட்சியின் போது, மராட்டியர்கள் 1771 இல் டெல்லியையும் கைப்பற்றினர். பின்னர் 1772 இல் ரோஹில்கண்டையும் கைப்பற்றினர். இதன் காரணமாக சபிதா கான் அவாத் நவாப், சுஜா-உத்- தவ்லாவின் முகாமுக்கு தப்பி ஓடும் சூழலுக்கு தள்ளபப்ட்டார்.

## குறிப்புகள்

பகுப்பு:இந்திய முஸ்லிம்கள்
பகுப்பு:உத்தரப் பிரதேசத்தின் வரலாறு
பகுப்பு:ரோகில்லாக்கள்
மாகோடோ குமாதா

**மாகோடோ குமாதா** (*Makoto Kumada*) என்பவர் சப்பான் நாட்டைச் சேர்ந்த ஒரு வேதியியலாளர் ஆவார். 1920 ஆம் ஆண்டு சனவரி மாதம் 17 அன்று இவர் பிறந்தார். முதலில் ஒசாகா நகர பல்கலைக்கழகத்தில் வேதியியல் பேராசிரியராகவும் பின்னர் 1983 ஆம் ஆண்டில் ஓய்வு பெறும் வரை சப்பானின் கியோட்டோ பல்கலைக்கழகத்திலும் இவர் பணிபுரிந்தார். 1972 ஆம் ஆண்டில், குமாதாவின் குழு பிரான்சில் பணிபுரியும் கோரியூ குழுவுடன் கிட்டத்தட்ட ஒரே நேரத்தில் நிக்கல்-வினையூக்கிய குறுக்கு இணைப்பு வினைகளை அறிவித்தது. குமாதா இணைப்பு வினை தற்போது இவரது பெயரைக் கொண்டு அறியப்படுகிறது. 2007 ஆம் ஆண்டு சூன் மாதம் 28 ஆம் நாள் குமாதா காலமானார். 
## மேற்கோள்கள்
*

பகுப்பு:1920 பிறப்புகள்
பகுப்பு:2007 இறப்புகள்
பகுப்பு:வேதியியலாளர்கள்
பகுப்பு:சப்பானிய அறிவியலாளர்கள்
புனர்ஜனி குகை

**புனர்ஜனி குகை** (*Punarjani Guha*) என்பது கேரள மாநிலத்தின், திருச்சூர் மாவட்டத்தில், திருவில்வமலையில் அமைந்துள்ள ஒரு பாறைக் குன்றில் அமைந்துள்ள 150 மீட்டர் இயற்கை சுரங்கப்பாதை ஆகும்.  

## சடங்கு
இங்கு நூழல் (நுழைதல்) என்னும் சடங்கானது   ஏகாதசி அன்று பக்தர்களால் மேற்கொள்ளப்படுகிறது. மலையாள மாதமான விருச்சிகத்தில், இந்த நாளானது *குருவாயூர் ஏகாதசி* அல்லது *விருச்சிகா ஏகாதசி* நாள் என்று அழைக்கப்படுகிறது. முதலில் பக்தர்கள் குன்றின் அருகே உள்ள  *பாபனாசினி தீர்த்தத்தில்* குளிப்பர். பின்னர் பாறைக்குன்றின் ஒரு பக்கத்தில் ஊர்ந்து  மறுபக்கம் வெளியேறி நூழல் சடங்கை நிறைவேற்றுவர். இ்வாறு செய்தால் செய்த பாவங்கள் தீரும் வீடுபேறு அடைந்து மறுபிறப்பு இருந்து என்று கருதப்படுகிறது.    

## குறிப்புகள்

பகுப்பு:கேரளத்தில் உள்ள குகைகள்
பகுப்பு:கேரள வரலாறு
பகுப்பு:வரலாற்றுக்கு முற்பட்ட இந்தியா
பகுப்பு:திருச்சூர் மாவட்டம்
அங்கிடி செட்டியார்

**அங்கிடி வீரைய செட்டியார்** (Angidi Verriah Chettiar ) (29 ஏப்ரல் 1928 - 15 செப்டம்பர் 2010) மொரிசியசின் அரசியல்வாதியான இவர், தான் செப்டம்பர் 2010 இல் இறக்கும் வரை மொரிசியசின் துணை குடியரசு தலைவராக இரண்டு முறை பணியாற்றினார்.

## ஆரம்ப கால வாழ்க்கை
இவர் இந்திய மாநிலமான தமிழ்நாட்டின் விருதுநகர் மாவட்டத்தில் அருப்புக்கோட்டையில் பிறந்தார். இவர் தனது 10 வயதில் மொரிசியசுக்கு வந்தார்.. இவரது குடும்பத்தினர் வர்த்தகர்கள் ஆவர்.

## அரசியல் வாழ்க்கை
இவர் தனது அரசியல் வாழ்க்கை முழுவதும் மொரிசியசு தொழிலாளர் கட்சியின் தீவிர உறுப்பினராக இருந்தார். 50 ஆண்டுகளுக்கும் மேலாக கட்சியில் பணியாற்றிய இவர், சில தசாப்தங்களாக கட்சியின் பொருளாளர் பதவியை வகித்தார். மொரிசியசின் துணைத் தலைவராக நியமிக்கப்படுவதற்கு முன்பு, இவர், பல ஆண்டுகளாக சட்டமன்ற உறுப்பினராக இருந்தார். அரசாங்க தலைமை கொறடாவாகவும், இறுதியில் பிரதமர் சர் சிவசாகர் ராம்கூலம் அரசாங்கத்தில் 1980 முதல் 1982 வரை அமைச்சராகவும் பணியாற்றினார்.

1997 முதல் 2002 வரை முதல் முறையாக துணைகுடியரசு தலைவராகப் பணியாற்றினார். மேலும் 2002 ஆம் ஆண்டில் காசம் உதீம் பதவி விலகியபோது இவர் சில காலம் பொறுப்பிலிலுருந்தார். இருப்பினும், சர்ச்சைக்குரிய பயங்கரவாத எதிர்ப்பு மசோதாவில் கையெழுத்திட மறுத்து இவர் பதவி விலகினார். இந்த மசோதா முஸ்லிம்களுக்கு பாரபட்சமானது என்று கூறினார். அதன்பிறகு உச்சநீதிமன்ற நீதிபதியான அரி ரங்க பிள்ளைக்கு குடியரசு தலைவர் பதவி வழங்கப்பட்டது.

தற்போதைய மொரிசியசு தொழிலாளர் கட்சியின் தலைவரான நவின்சந்திரா ராம்கூலம் மீண்டும் ஆட்சிக்கு வந்த பிறகு, இவர் இரண்டாவது முறையாக மொரிசியசின் குடியரசு தலைவர் அனெரூட் ஜக்நாத்த்தால் 2007 இல் மொரிசியசின் துணைக் குடியரசு தலைவரக மீண்டும் நியமிக்கப்பட்டார்.

2010 செப்டம்பர் 15 அன்று துணைக் குடியரசு தலைவராக பணியாற்றியபோது இவர் இறந்தார். இவர் இறப்பதற்கு சில மாதங்களுக்கு முன்பு உடல்நலப் பிரச்சினைகளால் அவதிப்பட்டார். இவருக்கு நான்கு மகன்களும் ஒரு மகளும் உள்ளனர். மற்றொரு மகன் ஏற்கனவே இறந்துவிட்டார்.

## குறிப்புகள்

பகுப்பு:1928 பிறப்புகள்
பகுப்பு:மொரிசியத் தமிழர்
பகுப்பு:2010 இறப்புகள்
பகுப்பு:மதுரை அரசியல்வாதிகள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பார்லன் வையாபுரி

thumb|பார்லன் வையாபுரி (2019)
**பரமசிவம் பிள்ளை "பார்லன்" வையாபுரி** ( Paramasivum Pillay "Barlen" Vyapoory)  ( பிறப்பு 1945/46) இவர் ஓர் மொரிசிய அரசியல்வாதி ஆவார். இவர் 2016 ஏப்ரல் முதல் நவம்பர் 2019 வரை மொரிசியசின் துணைக் குடியரசு தலைவராகப் பணியாற்றினார்.

இவர் முன்பு தென்னாப்பிரிக்காவில் மொரிசியசு குடியரசின் தூதராகப் பணியாற்றினார். இவர் அந்த அமைப்பின் தலைவராக பல சந்தர்ப்பங்களில் பணியாற்றியுள்ளார். இவர் போர்க்குணமிக்க சோசலிச இயக்கத்தின் உறுப்பினர்.

அமீனா குரிப் பதவி விலகிய பின்னர், இவர் 2019 நவம்பர் 26 அன்று மொரிசியசின் பொறுப்பு குடியரசு தலைவரக பணியாற்றினார்.

## குறிப்புகள்

பகுப்பு:மொரிசியத் தமிழர்
பகுப்பு:வாழும் மக்கள்
சாபர் அகமத் நிசாமி

**சாபர் அகமத் நிசாமி** (*Zafar Ahmad Nizami*, 25 நவம்பர் 1939 —  23 ஏப்ரல் 2009) ஓர் இந்திய எழுத்தாளர், கவிஞர், நூலாசிரியர் ஆவார். இவர் ஜாமியா மில்லியா இஸ்லாமிய பல்கலைக்கழகத்தில் அரசறிவியல் பேராசிரியராக 30 வருடங்கள் பணி செய்தார். மேலும் மெமாரன்-இ-ஜாமியா, இந்துஸ்தான் கே சந்த் சியாசி ரஹ்னுமா, மௌலானா ஆசாத் கி கஹானி மற்றும் தாரிக்-இ-ஹிந்த்: அஹ்-இ-ஜதீத் ஆகிய புத்தங்களை எழுதியுள்ளார்.

## வாழ்க்கைச் சுருக்கம்
நிசாமி 1933, நவம்பர் 25 அன்று இராஜஸ்தானின் பிரதாப்கர் என்ற இடத்தில் பிறந்தார். இவர் உஜ்ஜைனில் உள்ள விக்ரம் பல்கலைகழகத்தில் ஆங்கில மொழியில் முதுகலைப் பட்டமும் (1959), அரசறிவியலில் முதுகலைப் பட்டமும் (161) பெற்றுள்ளார். இவர் ஜோரா, ரத்லம், சேஹோர், தடியா கல்லூரிகளில் விரிவுரையாளராக பணி செய்தார். பிறகு ஜாமியா மில்லியா இஸ்லாமிய பல்கலைகழகத்தில் அரசறிவியலில் துறையில் பேராசிரியராக பணி செய்தார். பின்பு அந்த துறையின் தலைவராக பொறுப்பேற்றார். 

மேலும் இவர் டெல்லியில் உள்ள குறிக்கோள் படிப்புக்கான ஆய்வு மையத்தின் இயக்குனராகவும் பணி செய்துள்ளார்.2001 ஆம் ஆண்டு ஜாமியா மில்லியா பல்கலைக்கழகத்தில் இருந்து ஓய்வுப் பெற்றார். 2009 ஆம் ஆண்டு ஏப்ரல் 23 அன்று டெல்லியில் இறந்தார்.

## இலக்கியப் படைப்புகள்
நிசாமியின் படைப்புகள் பின்வருமாறு:   

* *மெமரோன்-இ-ஜாமியா* (உருது) - ( ஜாமியா மில்லியா இஸ்லாமியாவின் நிறுவனர்கள்). 
* *இந்துஸ்தான் கே சந்த் சியாசி ரஹ்னுமா* 
* *[[அபுல் கலாம் ஆசாத்|மவுலானா ஆசாத்]] கி கஹானி* 
* *தராக்-இ-ஹிந்த்: அஹத்-இ-ஜாதீத்* 
* *நவீன இந்தியாவின் [[ஹக்கீம் அஜ்மல் கான்|பில்டர்கள்]] : [[ஹக்கீம் அஜ்மல் கான்]]* 
* *டாக்டர் ஜாகிர் உசேன்: ஒரு சித்திர வாழ்க்கை வரலாறு* 
* *கல்மி காக்* 
* *ஆசாதி-இ-ஹிந்த் கி ஜடோஜாத் மை முசல்மனோ கா கிர்தார் (தொகுதி 1)* 
* *ஜமாத்-இ-இஸ்லாமி: பிரிவினைவாதத்தின் முன்னோடி* 

## மரபு
பின்வரும் ஆராய்ச்சி ஆய்வுகள் நிசாமியால் வழிநடத்தப்படுகின்றன: 

* *வெகுஜன மக்களை அணிதிரட்டலின் காந்திய நுட்பம்*  - மதன் மோகன் வர்மாவால்.  
* *இஸ்லாமிய இராஜதந்திரம்* - முகமது அலி நசீர் ஹோமூத்.  
* சுமன் சவுத்ரி எழுதிய *ஆசியான் எண்ணிக்கையுடன் இந்தியாவின் அரசியல் மற்றும் பொருளாதார ஒத்துழைப்பு பற்றிய ஆய்வு* .  

## குறிப்புகள்

பகுப்பு:2009 இறப்புகள்
பகுப்பு:1933 பிறப்புகள்
பகுப்பு:இந்திய முஸ்லிம்கள்
இரவீந்திரநாத் குருபரன்

**சர் இரவீந்திர குருபரன்** (Sir Rabindrah Ghurburrun) (1928-2008) இவர் 1992 முதல் 1997 வரை மொரிசியசின் துணைக் குடியரசு தலைவராக இருந்தார். மொரிசியசு தொழிலாளர் கட்சியின் உறுப்பினராக தனது அரசியல் வாழ்க்கையைத் தொடங்கினார். எவ்வாறாயினும், தொழிற்கட்சி எதிர்க்கட்சியாக இருந்தபோது மொரிசியப் போராளி இயக்கம் - போராளி சோசலிச இயக்க கூட்டணி அரசாங்கத்தால் துணைக் குடியரசு தலைவராக நியமிக்கப்பட்டார்.  

தொழில் ரீதியாக ஒரு வழக்கறிஞரான இவர் ஆக்சுபோர்டு பல்கலைக்கழகத்தில் படித்தார்.  இந்தியாவுக்கான மொரிசியசின் முதல் தூதராக இருந்தார். பின்னர் பிரதமர் இந்திரா காந்தி இவரை இந்தியாவின் கடைசி மகாராஜாவைப் போல நடந்து கொண்டார் என்று விவரித்தார்  

இவர் தனது 79 வயதில் பாரிஸில் காலமானார்.  

## குறிப்புகள்

பகுப்பு:2008 இறப்புகள்
பகுப்பு:1928 பிறப்புகள்
ஜெயப்பிரகாஷ் நாராயணன் ஸ்மிரிதிவனம் மற்றும் மான் பூங்கா

**லோக்நாயக்  ஜெயப்பிரகாஷ் நாராயணன் ஸ்மிரிதிவனம் மற்றும் மான் பூங்கா** (*Loknayak JP Smrithi Vanam and Deer Park*) என்பது இந்தியாவில், கேரள மாநிலத்தின், பாலக்காடு மாவட்டத்தில் உள்ள ஒரு பூங்காவனம் ஆகும்.  பாலக்காட்டிலிருந்து சுமார் 22 கி.மீ. தொலைவில் அமைந்துள்ள இது, வாளையார் காப்புக்காட்டின் விரவுப்பகுதி ஆகும். இந்த மான் பூங்காவனது இயறைகையான சூழலில் சுதந்திரமாக நடமாடும் விலங்குகளைக் காணும் வாய்ப்பை அளிக்கிறது. இங்கு யானை சவாரி வசதியும் உள்ளது. 

## மேற்கோள்கள்

பகுப்பு:பாலக்காடு மாவட்டத்திலுள்ள சுற்றுலாத் தலங்கள்
பொன். சிவபாலன்

**பொன். சிவபாலன்** (1952 – 11 செப்டம்பர் 1998) இலங்கைத் தமிழ் அரசியல்வாதியும், யாழ்ப்பாண மாநகர முன்னாள் முதல்வரும் ஆவார்.

சிவபாலன் தமிழர் விடுதலைக் கூட்டணியின் சார்பில் யாழ்ப்பாண மாநகரசபை உறுப்பினராகத் தேர்ந்தெடுக்கப்பட்டவர். யாழ்ப்பாண முதல்வராக இருந்த சரோஜினி யோகேஸ்வரன் 1998 மே 17 இல் விடுதலைப் புலிகளால் படுகொலை செய்யப்பட்டதை அடுத்து பொன். சிவபாலன் யாழ்ப்பாண முதல்வரானார். 1998 செப்டம்பர் 11 இல் யாழ்ப்பாண மாநகர சபையில் இடம்பெற்ற கிளைமோர் குண்டுவெடிப்பில் பொன் சிவபாலன் கொல்லப்பட்டார். இவருடன் இலங்கைத் தரைப்படையின் யாழ்ப்பாண நகரத் தளபதி சுசாந்த மெண்டிஸ், மற்றும் கப்டன் இராமநாயக்க, யாழ்ப்பாண நகரின் மூத்த காவல்துறை அதிகாரி சந்திரா பெரேரா உட்பட ஆறு இராணுவ, காவல்துறை அதிகாரிகளும், ஐந்து பொது மக்களும் கொல்லப்பட்டனர். இத்தாக்குதலை விடுதலைப் புலிகளே நடத்தினர் எனக் குற்றம் சாட்டப்பட்டது. சிவபாலனின் இறப்பிற்குப் பின்னர், முதல்வர் பதவி அதிகாரபூர்வமாகக் கலைக்கப்பட்டு அதன் நிருவாகம் நேரடியாக அரச அதிபரின் கீழ் கொண்டுவரப்பட்டது.

## மேற்கோள்கள்

## வெளி இணைப்புகள்
* Human Rights Watch report
* TamilNet coverage

பகுப்பு:1952 பிறப்புகள்
பகுப்பு:1998 இறப்புகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:யாழ்ப்பாண முதல்வர்கள்
மோனிக் ஓசான் பெல்லிபியாவ்

**அக்னசு மோனிக் ஓசான் பெல்லிபியாவ்** (Agnès Monique Ohsan Bellepeau) (பிறப்பு: 1942) இவர் ஓர் மொரிசிய அரசியல்வாதியாவார். இவர், 2010 நவம்பர் முதல் 2016 ஏப்ரல் வரை மொரிசியசின் துணை க்குடியரசு தலைவராக இருந்தார். அதிபர் அனெரூட் ஜக்நாத் பதவி விலகி கைலாசு புர்யாக் பதவிக்கு வரும் வரை (2012  மார்ச் 31 முதல் 2012 சூலை 21) மொரிசியசின் துணைக் குடியரசு தலைவராக இருந்தார். கைலாசு புர்யாக் பதவி விலகி அமீனா குரிப் பதவியேற்பு வரை இவர் மீண்டும் 2015 மே 29 முதல் 2015 சூன் 5 வரை குடியரசு தலைவராக பொறுப்பிலிருந்தார்.

## தொழில்
இவர் ஒரு பத்திரிகையாளராகவும், தேசிய தொலைக்காட்சி நிறுவனமான மொரிசியசு ஒலிபரப்புக் கூட்டு நிறுவனத்தில் செய்தி அறிவிப்பாளராகவும் இருந்தார்.

இவர் நாடாளுமன்றத் தேர்தலில் வெற்றி பெற்றார். துணைக் குடியரசு தலைவர் அங்கிடி செட்டியார் இறந்ததைத் தொடர்ந்து 2010 நவம்பர் 12 அன்று துணைக் குடியரசு தலைவராக நியமிக்கப்பட்டார். தேசிய சட்டமன்ற உறுப்பினர்கள் அனைவராலும் மொரிசியசின் முதல் பெண் துணை துணைக் குடியரசுத் தலைவராக ஒருமனதாக தேர்ந்தெடுக்கப்பட்டார். இவர் மொரிசியசு தொழிலாளர் கட்சியின் உறுப்பினராக இருந்தார். பின்னர் கட்சியின் தலைவரானார். இவரின் தந்தை பார்தலோமி ஓசான் கட்சியின் நிறுவன உறுப்பினராக இருந்தார்.

2012 மார்ச் 30 அன்று, மொரிசியசு அதிபர் அனெரூட் ஜக்னாத் நாட்டின் பிரதமருடனான மோதலுக்குப் பிறகு பதவி விலகி, அதிபர் பதவி துணை துணைக் குடியரசு தலைவரான இவரிடம் ஒப்படைத்தார்.  2012 சூலை 21 அன்று கைலாஷ் புர்ரியாக் முறையான அதிபராக பதவி ஏற்றார்.

2015 மே 29 அன்று, அதிபர் கைலாஷ் புர்ரியாக் பதவி விலகியதை அடுத்து மீண்டும் இவர் பொறுப்பு குடியரசு தலைவராக பதவியேற்றுக் கொண்டார். 2015 சூன் 5 அன்று அமீனா குரிப் முறையான குடியரசு தலைவர் பதவி ஏற்றார்.

## சொந்த வாழ்க்கை
இவர் ஒரு தொழிலதிபராக இருந்த ஏவ்சு ஜோசப் பெல்லிபோ என்பவரை மணந்தார். இவரின் கணவர் இவர் துணைக் குடியரசுத் தலைவராக பதவியேற்ற மூன்று நாட்களுக்குப் பிறகு, 2010 நவம்பர் 16 அன்று இறந்தார்.

## குறிப்புகள்

பகுப்பு:வாழும் மக்கள்
பகுப்பு:1942 பிறப்புகள்
தொலைக்காட்சி உரிமம் அடிப்படையில் இந்திய மாநிலங்களின் பட்டியல்

இது ஒரு தொலைக்காட்சி உரிமம் அடிப்படையில் தரவரிசைப்படுத்தப்பட்ட **[[இந்தியா|இந்திய]]** **[[இந்தியாவின் மாநிலங்களும் ஆட்சிப்பகுதிகளும்|மாநிலங்களின்]]** பட்டியல் ஆகும். 13 மார்ச் 2012 அன்று இந்திய அரசாங்கத்தின் உள்துறை அமைச்சகம் "வீட்டுவசதி மற்றும் வீட்டுவசதி கணக்கெடுப்பு" இன் கீழ் விரிவான புள்ளிவிபரங்களை வெளியிட்டது. 2011 இல் நடத்தப்பட்ட மக்கள் தொகை கணக்கெடுப்பில் சேகரிக்கப்பட்டது.  2011 ஆம் ஆண்டு நடந்த மக்கள் தொகை கணக்கெடுப்பு முடிவுகளின்படி இந்தியாவில் யூனியன் பிரதேசங்களில் தில்லி 88% மாநிலங்களில் தமிழ்நாடு 87% அதிக தொலைக்காட்சி உரிமையைக் கொண்டுள்ளது. பீகார் மாநிலங்களில் மிகக் குறைந்த தொலைக்காட்சி உரிமையை 14.5% கொண்டுள்ளது. 

2001 மற்றும் 2011 க்கு இடையில் தொலைக்காட்சிகள் வைத்திருக்கும் இந்திய குடும்பங்களின் சதவீதம் 31.6% 2001 இருந்து 47.2% ஆக 2011 ஆக அதிகரித்துள்ளது. 

## மேற்கோள்கள்

பகுப்பு:இந்தியப் பொருளாதாரம்
பகுப்பு:இந்திய மாநிலங்கள் தொடர்பான பட்டியல்கள்
அகுர்தி

**அகுர்தி** (**Akurdi**) முன்னர் இப்பகுதி மகாராட்டிரா மாநிலத்தின் புனே மாவட்டத்தில் உள்ள ஹவேலி தாலுகாவின் ஒரு பகுதியாக இருந்தது. 2011-ஆம் ஆண்டிற்குப் முன்னர் 387 ஹெக்டேர் பரப்பு கொண்ட அகுர்தி பகுதி பிம்பிரி-சிஞ்ச்வடு மாநகராட்சியில் இணைக்கப்பட்டது. அகுர்தி குடியிருப்புகளும், தொழிற்சாலைகளும் அதிகம் கொண்டதாகும். இது பழைய புனே - மும்பை சாலையில் அமைந்துள்ளது. இதனருகே அமைந்த ஹிஞ்சவடியில் இராஜிவ் காந்தி கணினி தொழிநுட்ப பூங்கா உள்ளது. அகுர்தி புனே நகரத்திற்கு வடகிழக்கே 20 கிலோ மீட்டர் தொலைவில் உள்ளது. ஆகுர்டி தொடருந்து நிலையம்
புனே சந்திப்பு தொடருந்து நிலையத்துடன் இணைக்கிறது.

## இதனையும் காண்க
* பிம்பிரி-சிஞ்ச்வடு மாநகராட்சி

## மேற்கோள்கள்

பகுப்பு:புனே
பகுப்பு:புனே மாவட்டம்
காசம் உதீம்

**காசம் உதீம்** (Cassam Uteem) (22 மார்ச் 1941 அன்று போர்ட் லூயிசில் பிறந்தார்)  மொரிசியசு குடியரசுத் தலைவராக 1992 ஜூன் 30 முதல் 2002 பிப்ரவரி 15 வரை பணியாற்றிய மொரிசிய அரசியல்வாதி ஆவார். இவர் மொரிசியசில் மிக நீண்ட காலம் குடியரசுத் தலைவராக ஒன்பது ஆண்டுகள் பணியாற்றினார் .

## கல்வி
இவர், தனது மேல்நிலைக் கல்வியை போர்ட் லூயிசிலுள்ள பேரரசின் கல்லூரியில் பயின்றார். பின்னர் இவர் பிரன்ஸுக்குச் சென்று பாரிஸ் VII பல்கலைக்கழகத்தில் படித்தார். அங்கு கலையில் இளங்கலை பட்டமும், உளவியலில் முதுகலை பட்டமும் பெற்றார். மொரிசியசு பல்கலைக்கழகத்தில் சமூகப் பணிக்கான சான்றிதழ் பட்டத்தையும் பெற்றுள்ளார்.

## குடும்ப வாழ்க்கை
இவரது மூதாதையர்கள் 1800களில் இந்தியாவின் உத்தரப் பிரதேசத்தின் வரலாற்று நகரமான அசாம்கரில் இருந்து குடிபெயர்ந்தனர். இவர் ஜோக்ரா உதீம் என்பவரை மணந்தார். இவர்களுக்கு ரெசா உதீம் , ஓமர் உதீம் என்ற இரண்டு குழந்தைகள் உள்ளனர்.

## அரசியல் வாழ்க்கை
1960 களில் ஒரு இளைஞர் தலைவராகவும், சமூக சேவகராகவும் இருந்தார். இவர் 1968 மொரிசியசு சுதந்திரத்திற்கு முந்தைய காலனித்துவ காலங்களில் உள்ளூர் சமூகத்தில் தீவிரமாக ஈடுபட்டார். இடதுசாரி அரசியல் கட்சியான மொரிசியசின் போராளி இயக்கத்தின் இன் முன்னணி உறுப்பினராக இருந்தார். 1969 ஆம் ஆண்டில் இவர் நகராட்சித் தேர்தலில் போர்ட் லூயிஸ் நகரத்தின் உறுப்பினராகத் தேர்ந்தெடுக்கப்பட்டார். 1986 ஆம் ஆண்டில் நகரத்தந்தையாக ஆனார்.

இவர் 1976 இல் மொரிசிய சட்டமன்ற உறுப்பினராகத் தேர்ந்தெடுக்கப்பட்டார். 1982, 1983, 1987, 1991 ஆம் ஆண்டுகளில் நாடாளுமன்ற உறுப்பினராக மீண்டும் தேர்ந்தெடுக்கப்பட்டார். 1982 , 1983 ஆம் ஆண்டுகளில் இவர் வேலைவாய்ப்பு, சமூக பாதுகாப்பு , தேசிய ஒற்றுமை அமைச்சக பதவிகளை வகித்தார். 1990 இல் இவர் துணைப் பிரதமராகவும், தொழில்துறையும், தொழில்நுட்பத்துறை அமைச்சராகவும் ஆனார். இவர் பாராளுமன்றத்தில் எதிர்க்கட்சித் தலைவராகவும், பொது கணக்குக் குழுவின் தலைவராகவும் இருந்தார்.

2002 பிப்ரவரி 15 அன்று, சர்ச்சைக்குரிய பயங்கரவாத எதிர்ப்பு மசோதாவில் கையெழுத்திட மறுத்தார். இவரது பதவிக்காலம் 2002 சூனில் முடிவடைந்து, அங்கிடி செட்டியார் குடியரசுத் தலைவராக நியமிக்கப்பட்டார்.

2014 நவம்பர் 10 அன்று, இவர் ஐக்கிய நாடுகள் அவைப் பொதுச்செயலாளரின் சிறப்புத் தூதராகவும், புருண்டியிலுள்ள ஐக்கிய நாடுகளின் தேர்தல் கண்காணிப்பு திட்டத்தின் தலைவராகவும் நியமிக்கப்பட்டார்  
நவம்பர் 2014 இல் திரு. கஸ்ஸாம் சர்வதேச இயக்கத்தின் ஏடிடி நான்காம் உலகின் தலைவராக தேர்ந்தெடுக்கப்பட்டார்.

## குறிப்புகள்

பகுப்பு:வாழும் மக்கள்
பகுப்பு:1941 பிறப்புகள்